Hallinto- ja kehittämisosasto

HKO:n lausuntopyyntö 2.7.2018

Lausunto arvonleikkaussäännösten poistamisen vaikutuksista

Hallinto- ja kehittämisosasto on pyytänyt poliisiosaston lausuntoa Oikeusministeriön selvityksestä arvonleikkaussäännösten poistamisen vaikutuksista. Poliisiosasto lausuu asiasta seuraavaa:

Poliisiosasto pitää arvonleikkaussäännösten poistamista kannatettavana.

Lunastuslain säätämisen jälkeen maankäytön suunnittelua ja maapolitiikkaa koskeva lainsäädäntö on kokonaisuudessaan uudistunut lukuun ottamatta etuostolakia (608/1977), joka on edelleen voimassa. Lunastuslain säätämisajankohtana voimassa ollut maapolitiikan keinovalikoimaa koskeva järjestelmä on siis muuttunut oleellisesti.

Uudistuksella voidaan nykysäännöstöä paremmin varmistaa tasa-arvoinen ja oikeudenmukainen menettely ostajan ja myyjän välillä maakauppojen yhteydessä.

Arvonleikkaussäännösten poistaminen voi kuitenkin jossain tapauksissa mahdollistaa maanhankintakeinottelua. Jos kunnissa tai kaupungeissa kehittämissuunnitelmat ovat salaista ja tieto näistä tulee ulkopuolisille, on olemassa mahdollisuus, että jotkut sijoittajat voivat käyttää varojaan maa-alueiden hankintaan.

Kuntien ja kaupunkien omalla maankäyttöpolitiikalla tulee varmistaa kriittisten maa-alueiden hankinta pitkällä aikavälillä ja samalla vähentää keinottelun riskiä. Kehittämissuunnitelmat ja päätöksenteko infrastruktuurin sekä rakentamisen suhteen tulisi olla mahdollisimman avointa, jotta väärinkäytösepäilyjä ei pääse syntymään.

Poliisitoimintaan säännösten poistamisella ei arvioida olevan merkitystä.

Poliisijohtaja Marko Viitanen

Poliisitarkastaja Juha Tuovinen

Asiakirja on sähköisesti allekirjoitettu asianhallintajärjestelmässä. Sisäministeriö 27.07.2018 klo 08:44. Allekirjoituksen oikeellisuuden voi todentaa kirjaamosta.

|  |  |
| --- | --- |
|  |  |

|  |  |
| --- | --- |
| Jakelu | Hallinto- ja kehittämisosasto |
| Tiedoksi | Hanne Huvila  Risto Lammi  Poliisiosaston virkapolisi |